วิเคราะห์ตลาดภาคบ่าย – บล.เอเอสแอล
บล.เอเอสแอล ระบุในบทวิเคราะห์บ่ายนี้
9 ธ.ค. 2558

ภาครวมตลาดภาคเช้า
ดัชนี SET ช่วงเช้าปิดลบ 1,304.18 (-2.80 จุด,-0.21%) กรอบ 1301-1317 มูลค่าการซื้อขาย 14,135.278 ลบ. เรียงลำดับมูลค่าการซื้อขาย BANK ENERG COMM ICT FOOD CONMAT TRANS PROP CONS ตามลำดับ ตลาดภูมิภาคยังย่อตัว [Nikkei225-1.08%][FBMKLCI -0.24%][HSI -0.25%][SSE +0.65%][TAIEX -1.37%] เนื่องจากความกังวลเกี่ยวกับเศรษฐกิจจีน หลังจากที่เงินหยวนอ่อนค่าลง รวมทั้งราคาน้ำมันและสินแร่เหล็กที่ปรับตัวลงอย่างต่อเนื่อง
โดยธนาคารกลางจีนได้กำหนดอัตราอ้างอิงสกุลเงินหยวนให้อยู่ที่ระดับที่อ่อนตัวที่สุดในรอบ 4 ปีเมื่อเทียบกับดอลลาร์ เพื่อเตรียมรับมือกับแนวโน้มการปรับขึ้นอัตราดอกเบี้ยของธนาคารกลางสหรัฐที่จะประชุมกันในวันที่ 15-16 ธ.ค.นี้ โดยข้อมูลเศรษฐกิจที่เปิดเผยในวันนี้ ได้แก่ ดัชนีราคาผู้บริโภค (CPI) ของจีนในเดือนพ.ย.ปรับตัวขึ้น 1.5% เมื่อเทียบรายปี เพิ่มขึ้นจาก 1.3% ในเดือนต.ค. บ่งชี้ว่าความพยายามของทางการจีนในการกระตุ้นเศรษฐกิจกำลังเริ่มส่งผลบ้างแล้ว
ส่วนดัชนีราคาผู้ผลิต (PPI) ของจีน ซึ่งเป็นมาตรวัดเงินเฟ้อระดับค้าส่ง ปรับตัวลง 5.9% เมื่อเทียบรายปี ในเดือนพ.ย. ซึ่งไม่เปลี่ยนแปลงจากในเดือนต.ค.ที่หดตัวลง 5.9% เช่นกัน เทียบรายปี แต่ยอดสั่งซื้อเครื่องจักรพื้นฐานของภาคเอกชนญี่ปุ่นในเดือนต.ค. ปรับตัวขึ้น 10.7% จากเดือนก่อนหน้า นับเป็นการปรับขึ้นติดต่อกันเดือนที่ 2 ซึ่งสะท้อนให้เห็นถึงการฟื้นตัวของการลงทุน
 
แนวโน้มตลาดและหุ้นที่น่าสนใจ 
ปรับตัวซื้อระยะสั้น/เล่นรอบ แนวรับ 1,301/1,292 
แนวโน้มภาคบ่ายเชิงเทคนิค: ดัชนีปรับตัวต่ำกว่า 1,325 ลงมาเป็นสัญญาณขาย และปิดตัวด้วยแท่งเทียนสีดำยาวที่จุดต่ำสุด แนวโน้มของการปรับตัวมีโอกาสทดสอบจุดต่ำแท่งเทียน 1,301 และ 1,292 ตามลำดับ โดยมีแนวต้าน 1,311-1,312 เป็นแนวต้านสำคัญ ไม่ผ่านยืนแนวโน้มยังคงปรับตัวทิศทางขาลง
 
S11 (ราคาปิดภาคเช้า 8.15) 
ซื้อเล่นรอบเน้นยืน 8.05-8.00 ได้เท่านั้น แนวต้าน 8.25/8.80 ระยะสั้นมีแนวโน้มปรับตัวทดสอบแนวรับจุดต่ำรอบที่ผ่านมา 8.05-8.00 เป็นจุดซื้อเล่นรอบในระหว่างวัน/ยืนได้มั่นคงมีโอกาสที่จะกลับตัวขึ้นจากการจบรูปแบบVShapeกลับหัว ไม่ควรปิดตัวต่ำกว่าลงมา ต่ำกว่ารอแนวรับหลัก 7.75 แนวต้านระยะสั้น 8.25 ผ่านเป็นสัญญาณเริ่มต้นของการกลับตัว
 
BMCL (ราคาปิดภาคเช้า 2.06) 
ราคาสามารถยืนเหนือแนวรับสำคัญ 2.00 ได้ต่อเนื่อง พร้อมมีปริมาณการซื้อขายในสัปดาห์ที่โดดเด่น มีโอกาสปรับขึ้นทดสอบ 2.20/2.38